Diari Oficial de la Generalitat Valenciana


Sumari del DOGV 6919, del 10-12-2012 (2012/11033)

ACORD de 27 de novembre de 2012, del director general del Servici Valencià d'Ocupació i Formació, pel qual s'amplia el termini de justificació de subvencions establit en l'Orde 21/2011, de 21 de juny, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació per a desempleats amb discapacitat per al període 2011-2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6919

Data del DOGV
:   10-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11794


Data del document
:   27-11-2012

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

ACORD de 27 de novembre de 2012, del director general del Servici Valencià d'Ocupació i Formació, pel qual s'amplia el termini de justificació de subvencions establit en l'Orde 21/2011, de 21 de juny, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació per a desempleats amb discapacitat per al període 2011-2012. [2012/11435]  
En data 23 de juny de 2011 (DOCV 6550), es va publicar l'Orde 21/2011, de 21 de juny, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació per a desempleats amb discapacitat per al període 2011-2012.  
En el capítol II de l'Orde «Especificacions per a les entitats promotores», l'article 16.1. establix que: «Les justificacions hauran de presentar-se en el termini d'un mes des de la finalització del projecte subvencionat.»  
Atenent la necessitat de possibilitar el compliment dins del termini de l'obligació de presentar les justificacions de les subvencions per part de les entitats promotores beneficiàries, i amb la finalitat que disposen de temps material suficient per a reunir la documentació justificativa que acredite la realització de les actuacions que donen dret a la subvenció, donada la difícil conjuntura econòmica que afronten, es considera oportú ampliar el termini donat de presentació de justificació de subvencions.  
La disposició final única de l'orde faculta el director general del SERVEF per a dictar instruccions i adoptar les mesures que requerisca l'aplicació d'esta orde; així mateix, se li delega la competència per a ampliar els terminis de presentació de sol·licituds i justificacions, quan concórreguen circumstàncies que ho aconsellen.  
Per això i en virtut del que s'ha exposat anteriorment, acorde:  
Ampliar en dos mesos el termini establit en l'article 16.1. de l'Orde 21/2011, de 21 de juny, de la Conselleria d'Economia, Hisenda i Ocupació, per la qual es convoquen subvencions destinades a la implantació de plans integrals d'ocupació per a desempleats amb discapacitat per al període 2011-2012, per a la presentació de la justificació de les subvencions per les entitats promotores, per la qual cosa les justificacions hauran de presentar-se en el termini de tres mesos des de la finalització del projecte subvencionat.  
  
València, 27 de novembre de 2012.- El secretari autonòmic d'Ocupació, director general del SERVEF: Santiago Martí Alepuz.